
R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad

		
	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  148 de posturi aprobate prin H.C.L. nr. 85/2023, modificată prin HCL nr. 142/2023, după cum urmează:
            -   2 posturi demnitari (primar și viceprimar)
  	-   1 post de secretar general – funcție publică specifică de conducere
-   5 posturi - funcții publice de conducere
  	- 72 posturi - funcții publice de execuție
  	-   6 posturi contractuale de conducere
  	- 62 posturi contractuale de execuție
	Pe lângă cele 148 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există, finanțate din bugetele locale, 123 posturi la „Asigurări și asistență socială” – capitol bugetar 68.02, respectiv 319,5 posturi la „Sănătate”-  capitol bugetar 66.02.
	În acest context, menționăm faptul că, prin adresa nr. 3342/06.04.2023 a Instituției Prefectului – Județul Hunedoara, înregistrată la Primăria Municipiului Brad sub nr. 27986/24.04.2023, a fost comunicat numărul maxim total de posturi stabilit pentru Primăria Municipiului Brad, conform OUG nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 169.
Conform prevederilor art. 36 din Legea nr. 350/2001 privind amenajarea teritoriului și urbanismului, cu modificările și completările ulterioare, în cadrul aparatului de specialitate al Primarului se organizează şi funcţionează, potrivit legii, structuri de specialitate în domeniul amenajării teritoriului şi urbanismului. În cazul municipiilor structura responsabilă se organizează ca direcţie generală sau direcţie.
Conform prevederilor art. 6, alin. (1) din Ordonanța Guvernului României nr. 27/2002 privind reglementarea activităţii de soluţionare a petiţiilor, cu modificările și completările ulterioare, autorităţile şi instituţiile publice centrale şi locale, [...], sunt obligate să organizeze un compartiment distinct pentru relaţii cu publicul, care să primească, să înregistreze, să se ingrijească de rezolvarea petiţiilor şi să expedieze răspunsurile către petiţionari.
Conform prevederilor art. 4 din Legea nr. 544/2001 privind liberul acces la informaţiile de interes public, cu modificările și completările ulterioare, autorităţile şi instituţiile publice au obligaţia de a organiza compartimente specializate de informare şi relaţii publice [...] pentru asigurarea accesului oricărei persoane la informaţiile de interes public.
Ținând cont de prevederile legale invocate mai sus, se impune reorganizarea structurii organizatorice a instituției noastre, astfel încât să răspundă cerințelor de efeciență și eficacitate specifice unei autorități publice locale moderne. Reproiectarea structurii organizatorice a presupus:
· definirea priorităților instituției;
· delimitarea și dimensionarea structurii de personal în funcție de caracterul, volumul, complexitatea și dificultatea atribuțiilor;
· determinarea necesarului de posturi, fapt ce a condus la înființarea sau transformarea unor structuri funcționale;
· determinarea necesarului de personal, per total, precum și pe categorii, respectiv pe grade/studii/vechime/experiență/abilități necesare, în funcție de natura și caracteristicile posturilor de conducere și de execuție;
· definirea relațiilor ierarhice, funcționale de control și stimularea relațiilor de cooperare între compartimente diferite;
Modificările vizate sunt rezultatul unei analize a atribuțiilor, a modului de funcționarea aparatului de specialitate, a modului de organizare a resurselor umane, a raporturilor ierarhice, a fișelor de post și vizează implementarea cadrului legislativ existent, prioritizarea interesului public, corectarea deficiențelor identificate, cu scopul eficientizării activității instituției și consolidării capacității administrative.
 Modificarea Organigramei și a Statului de Funcții presupune următoarele modificări:
           - înființare Direcția Arhitect Șef cu următoarea structură:
          - Compartiment Urbanism, Amenajarea Teritoriului;
          - Compartiment Cadastru, Topometrie;
          - Serviciul Administrarea Domeniului Public și Privat;
			- Compartiment Fond Locativ și Urmărire Contracte;
			- Compartiment Administrarea Parcărilor;
                              - Compartiment Administrare Parcuri și Baze Sportive.
         - Compartiment Protecția Mediului;
         - Compartiment Sprijin, Îndrumare și Control Asociații de Proprietari.
- Direcția Tehnică își păstrează denumirea, dar se reorganizează și va avea următoarea structură:
- Compartiment Achiziții Publice;
- Compartiment Investiții;
- Compartiment Comercial;
- Compartiment Unitatea Locală de Monitorizare a Serviciilor Comunitare de Utilități Publice;
- Compartiment pentru Autorizare, Monitorizare, Control Transport Public Local și Transport În Regim de Taxi;
- Compartiment Protecția Muncii;
- Compartiment Administrativ;
- Compartiment Situații de Urgență;
- Serviciul Buget, Finanțe, Contabilitate, Taxe și Impozite Locale, cu următoarea structură:
- Compartiment Buget, Finanțe, Contabilitate;
- Compartiment Impunere, Constatare și Control Persoane Fizice;
- Compartiment Impunere, Constatare și Control Persoane Juridice;
- Compartiment Executări Silite, Insolvență;
- Compartiment Urmărire Arierate;
- Compartimentul Agricol și Cadastru se redenumește în Compartiment Fond Funciar, Registrul Agricol;
- se înființează Compartimentul Relații cu Publicul cu o funcție de execuție de natură contractuală de inspector de specialitate, grad profesional debutant, studii superioare, vacantă;
- se înființează Compartimentul Centrul de Informare a Cetățenilor cu o funcție de execuție de natură contractuală de inspector de specialitate, grad profesional debutant, studii superioare, vacantă;
- se înființează Compartimentul Secretariat cu o funcție de execuție de natură contractuală de referent, treaptă profesională I, studii medii, vacantă;
În urma acestor modificări, Organigrama aparatului de specialitate al Primarului Municipiului Brad, precum și pentru instituțiile și serviciile publice locale din subordinea Consiliului Local al Municipiului Brad (fără Direcția de Asistență Socială) va cuprinde un număr de 167 de posturi, care se prezintă astfel:
  	-   2 posturi demnitari (primar și viceprimar)
  	-   1 post de secretar general – funcție publică specifică de conducere
-   6 posturi - funcții publice de conducere
  	- 77 posturi - funcții publice de execuție
  	-   6 posturi contractuale de conducere
  	- 75 posturi contractuale de execuție.
	În contextul celor de mai sus am inițiat prezentul proiect de hotărâre prin care am propus aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi  serviciile publice locale din subordinea Consiliului Local al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, ca, la data intrării în vigoare a prezentei hotărâri, să se abrogă prevederile Hotărârii Consiliului Local nr. 85/2023, cu modificările ulterioare.
Invoc în susţinerea propunerii mele prevederile art. 36 din Legea nr. 350/2001 privind amenajarea teritoriului și urbanismului, cu modificările și completările ulterioare, ale art. 6 alin. (1) din Ordonanța Guvernului României nr. 27/2002 privind reglementarea activităţii de soluţionare a petiţiilor, modificările și completările ulterioare, ale art. 4 din Legea nr. 544/2001 privind liberul acces la informaţiile de interes public, cu modificările și completările ulterioare, ale art. 370, art. 391 alin. 1, art. 405, art. 406 și ale art. 408 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  ale Ordinului Ministerului Dezvoltării Regionale, Administraţiei Publice nr. 4514/2018 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea  Legii nr. 273/2006 privind finanţele publice locale, precum şi pentru stabilirea unor măsuri financiare, ale Ordinului nr. 1709/2012 al Ministrului Finanţelor Publice privind revizuirea mediei numărului de locuitori prevăzute în tabelul 2 din Anexa la O.U.G. nr. 63/2010,  ale  H.G. nr. 1071/2021 pentru stabilirea salariului de bază minim brut pe ţară garantat în plată,  ale Legii nr. 153/2017 privind salarizarea personalului  plătit din fonduri publice, cu modificările și completările ulterioare, ale art. 37 – Secțiunea 4 din Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date precum şi ale Legii nr. 53/2003 – Codul Muncii, cu modificările şi completările ulterioare.

